1933 — 42 йй. яңы сәнәғәт тармаҡтары ( ҡара : Машиналар эшләү ) барлыҡҡа килә , иҫке предприятиелар , тимер юл транспорты техник яҡтан ҡайтанан ҡорамалландырыла , йылға транспорты яңыртыла һ.б. Ишембай — Өфө нефть үткәргесе , Өфө — Ишембай т. юлы , Ишембай нефть ҡыуыу һәм Өфө крекинг заводтары ( Өфө нефть эшкәртеү заводы ) төҙөлә , авиация двигателдәре етештереү үҙләштерелә ; төҫлө һәм ҡара металлургия , ағас эшкәртеү сәнәғәте артабан үҫеш ала .